钦定古今图书集成/明伦汇编/氏族典/第466卷 > 《廖用贤尚友录》 > 卫伯玉
## 钦定古今图书集成/明伦汇编/氏族典/第466卷 > 《廖用贤尚友录》 > 卫伯玉

按《唐书卫伯玉传》，“伯玉，史失其何所人。天宝中，从安
西府积劳至员外诸卫将军。肃宗即位，慨然愿立功，
乃归长安，领神策兵马使，出镇陕州行营。乾元二年，
迁羽林大将军，徙四镇北廷行营节度使。俄为神策
军节度，封河东郡公。广德元年，拜荆南节度使，进封
城阳郡王。大历初，节度荆南。十一年，归京师卒。”